Quiet Riot

Quiet Riot é unha banda estadounidense de heavy metal coñecida polos seus sinxelos "Metal Health" e "Cum on Feel the Noize". O grupo formárono en 1973 o guitarrista Randy Rhoads e o baixista Kelly Garni co nome orixinal Mach 1, que cambiarían primeiro por Little Women e finalmente por Quiet Riot en maio de 1975. Este nome estivo inspirado nunha conversa con Rick Parfitt, da banda británica Status Quo, na cal Parfitt dixo que lle gustaría chamar a un grupo "Quite Right", e o seu forte acento inglés fixo que soase como se dixese "Quiet Riot". A banda foi situada no número 100 da lista de VH1 dos "100 mellores artistas de hard rock".

A formación orixinal estaba composta por Rhoads e Garni xunto co vocalista Kevin DuBrow e o batería Drew Forsyth. A súa formación máis exitosa foi a conformada por DuBrow, o guitarrista Carlos Cavazo, o baixista Rudy Sarzo e o batería Frankie Banali, que en 1983 publicou o álbum Metal Health que os faría famosos, o cal é coñecido por ser o primeiro disco de heavy metal en chegar á cima da lista de álbums da Billboard. Tras varios cambios de compoñentes e breves separacións, Quiet Riot continuou gravando e xirando ata a morte de DuBrow por unha sobredose de cocaína en 2007. Banali resucitou a banda en 2010, e na actualidade esta composta por el mesmo na batería, o vocalista Jizzy Pearl, o baixista Chuck Wright e o guitarrista Alex Grossi.

 Discografía 
 Álbums 
 Álbum  Ano  Selo Quiet Riot  1978  CBS Sony Quiet Riot II  1978  CBS Sony Metal Health  1983  Pasha Records Condition Critical  1984  Pasha Records QR III  1986  Pasha Records/CBS QR  1988  Pasha Records/CBS Terrified  1993  Moonstone Record Down to the Bone  1995  Kamikaze Records Alive and Well  1999  Cleopatra Records Guilty Pleasures  2001   Bodyguard Rehab  2006  Chavis Records Quiet Riot 10  2014  RSM Records Road Rage  2017  Frontiers Records Hollywood Cowboys  2019  Frontiers Records

 Véxase tamén 
 Ligazóns externas 
 Páxina oficial

Categoría:Grupos musicais dos Ánxeles
Categoría:Grupos musicais de heavy metal
Categoría:Grupos musicais de glam metal
Categoría:Grupos musicais de hard rock
Categoría:Grupos musicais formados en 1973